Publication: Magyar Közlöny
Issue: MK-2009-143 (Year: 2009, Number: 143)
Era: 2004-2010
Section: hanem csorbul a Magyar Köztársaság Alkotmányáról szóló 1949. évi XX. törvény (a továb biak ban: Alkotmány) 2. §
Paragraph Index: 348

(2) bekezdésén alapuló népszavazáshoz való jog is. A testület megállapítja, hogy a jelen eljárásban tárgyalt népszavazási kezdeményezés nem felel meg a fent leírt kritériumoknak. A kezdeményezésben szereplõ vízmû és víziközmû, valamint a termál kutak a rendeltetésüket tekintve teljesen eltérõek egymástól. Míg az elõbbi kettõ egy vagy több településen a közmûves vízellátást szolgáló mûszaki létesítmények, addig a termál kutat és az abból nyert termálvizet például gyógyfürdõkben, mezõgazdasági tevékenység vagy távhõ-szolgáltatás keretében hasznosítják. A leírtak alapján a kérdésben tartott eredményes népszavazás alkalmával a választópolgárnak nem lenne lehetõsége megkülönböztetést tenni a két egymástól teljesen eltérõ célú és hasznosítású vízilétesítményrõl, és részkérdésenként azokról véleményt nyilvánítani. Az Nsztv. 10. § c) pontja szerint, az Országos Választási Bizottság megtagadja az aláírásgyûjtõ ív hitelesítését, ha a kérdés megfogalmazása nem felel meg a tör vény ben elõírt követelményeknek. Tekintettel arra, hogy a kérdés a választópolgári és a jogalkotói egyértelmûség kritériumának sem felel meg, a testület a rendelkezõ részben foglaltak szerint határozott. II. A határozat az Alkotmány 2. § (2) bekezdésén, az Nsztv. 2. §-án, 10. §-ának c) pontján és a 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/b6d501d5bbc2797da9036a303478c68dc84711c2/dokumentumok/5e3de5775d9b08b85470e9a0cfbcf15a4ccb7373/letoltes